**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«2010 во вылö Коми Республикаса республиканскöй бюджет йылысь» Коми Республикаса Оланпас олöмö пöртан мераяс йылысь» Коми Республикаса Правительстволöн 2009 во öшым тöлысь 21 лунся 380 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «2010 во вылö Коми Республикаса республиканскöй бюджет йылысь» Коми Республикаса Оланпас олöмö пöртан мераяс йылысь» Коми Республикаса Правительстволöн 2009 во öшым тöлысь 21 лунся 380№-а шуöмö татшöм вежсьöмъяс:

1) содтыны татшöм 7.1. пункт:

«7.1. Урчитны, мый шоныд энергия (вынйöр) вылö кокньöда тариф вöдитчöм понда энергияöн могмöдан организацияяслöн вошан чöжöс компенсируйтöны та вылö Коми Республикаса архитектура, стрöитчöм да коммунальнöй овмöс министерстволы «Ломтас резерв лöсьöдöм» рöскод торъя мога статья серти урчитöм сьöм мында.»;

2) 9 пунктын:

29 подпунктын «29 №-а содтöд серти.» кывъяс вежны «29 №-а содтöд серти;» кывъясöн;

содтыны татшöм 30 подпункт:

«30) Шоныд энергия (вынйöр) вылö кокньöда тарифöн вöдитчöм понда энергияöн могмöдан организацияяслöн вошан чöжöс компенсируйтан пöрадок – 30 №-а содтöд серти.»;

3) содтыны шуöмö 30 №-а содтöд тайö шуöм дорö содтöд серти.

2. Тайö шуöм вынсялö сiйöс кырымалан лунсянь.

Коми Республикаса Юралысь В. Гайзер

Сыктывкар

2010 вося сора тöлысь 19 лун

217 №

Коми Республикаса Правительстволöн

2010 во сора тöлысь 19 лунся 217 №-а шуöм дорö

СОДТÖД

«ВЫНСЬÖДÖМА

Коми Республикаса Правительстволöн

2009 во öшым тöлысь 21 лунся 380 №-а шуöмöн

(30 №-а содтöд)

Шоныд энергия (вынйöр) вылö кокньöда тарифöн вöдитчöм понда энергияöн могмöдан организацияяслöн вошан чöжöс компенсируйтан

**ПÖРАДОК**

1. 2010 во вылö Коми Республикаса республиканскöй бюджетысь «Ломтас резерв лöсьöдöм» рöскод торъя мога статья серти сьöм тшöт весьтö вошан чöжöс компенсируйтöны энергияöн могмöдан организацияяслы Коми Республика мутасын сиктса олан пунктъясын да (либö) кар кодь посёлокъясын шоныд энергияöн вöдитчысьяслы шоныд энергия (вынйöр) вылö кокньöда тарифöн вöдитчöм понда.

2. Вошан чöжöс компенсируйтö Коми Республикаса асшöрлуна учреждение, мый котыртöма Коми Республикаса ломтасöн да энергияöн веськöдлöм могысь (водзö лöсялöмöн - асшöрлуна учреждение).

3. Вошан чöжöс компенсируйтöны энергияöн могмöдан организацияяслы ломтас сетöмöн, мый колö вöдитчысьясöс шоныдöн могмöдöм вылö донъяс серти, кутшöмъясöс арталöма Коми Республикаса тариф служба тайö Пöрадок серти воштан чöжöс чинтöмöн (водзö - Коми Республикаса тариф службаöн арталöм донъяс серти ломтас сетöм).

 Кор Коми Республикаса тариф службаöн арталöм донъяс серти ломтас сетiгöн воштан чöжöссö тырвыйö оз компенсируйтны, кольöм юкöнсö компенсируйтöны 2010 во вылö Коми Республикаса республиканскöй бюджетын та вылö урчитöм сьöм (водзö - сьöм) энегрияöн могмöдан организацияяслöн тшöт вылö вуджöдöмöн.

4. Шоныд энергия (вынйöр) вылö кокньöда тарифъяс вынсьöдöм йылысь Коми Республикаса тариф службалöн тшöктöд йöзöдан лунсянь куим уджалан лунöн Коми Республикаса тариф служба сетö Коми Республикаса архитектура, стрöитчöм да коммунальнöй овмöс министерствоö (водзö - Министерство):

1) энергияöн могмöдан организацияяслысь лыддьöг, кутшöмъяс вöдитчöны тайö Пöрадокса 1 пунктын пасйöм вöдитчысьяслы шоныд энергия (вынйöр) вылö кокньöда тарифöн тайö кокньöда урчитöм тариф арталöмöн;

2) тайö Пöрадок серти энергияöн могмöдан организацияясöн сетöм ломтас дон арталöм, а сiдзжö сьöм арталöм, мый вуджöдöны энергияöн могмöдан организацияяслöн тшöтъяс вылö тайö Пöрадоклöн 3 пунктса мöд абзацын урчитöм дырйи.

5. Министерство куим уджалан лунöн юöр босьтан лунсянь видлалö Коми Республикаса тариф службаöн сетöм документъяссö, лöсялöны-ö найö тайö Пöрадокса 1 пунктын пасйöм условиеяслы да кор документъяс видлалан бöртасъяс серти энергияöн могмöдан организацияяс лöсялöны вылынджык пасйöм условиеяслы, сэки Министерство примитö рöскод компенсируйтöм йылысь решение.

Решение примитöм бöрын куим уджалан лунöн Министерство ыстö энергияöн могмöдан организацияяслы примитöм решение йылысь юöртöмъяс.

Юöртöмъяс босьтысь энергияöн могмöдан организацияяс сетöны Министерстволы ломтасын коланлунлысь рöштшöтъяс да кöч тöлысь 1 лунсянь öшым тöлысь 31 лунöдз сiйöс ваян графикъяс Министерствоöн урчитöм форма серти.

6. Министерство урчитöм пöрадок серти лöсьöдö асшöрлуна учреждениелы государственнöй задание.

7. Воштан чöжöс компенсируйтö асшöрлуна учреждение государственнöй заданиеöн урчитöм условиеяс серти, кытчö пырö вошан чöжöс компенсируйтан правоа энергияöн могмöдан организацияяслöн лыддьöг, а сiдзжö пасйöм энергияöн могмöдан организацияясöн сетöм ломтас дон да сьöм мында, мыйта вуджöдöны энергияöн могмöдан организацияяслöн тшöт вылö тайö Пöрадоклöн 3 пунктса мöд абзацын урчитöм случай дырйи.».

Вуджöдiс Коснырева Е.Г., 4166 пас